

|  |
| --- |
|  Viļakas novada dome**REKAVAS VIDUSSKOLA**IZM reģistrācijas Nr. 4213900437;Skolas iela – 1, Rekova, Šķilbēnu pagasts, Viļakas novads, LV – 4587, tālr. 64522656,e–pasts rekava@inbox.lv |

**Rekavas vidusskolas nolikums**

**Nolikums Nr.2**

*Izdots saskaņā ar*

*Izglītības likuma 22.panta pirmo daļu un,*

*Vispārējās izglītības likuma 9.panta otro daļu*

**I. Vispārīgie jautājumi**

1. Rekavas vidusskola (turpmāk – Skola) ir Viļakas novada pašvaldības dibināta izglītības iestāde vispārējās izglītības programmu īstenošanai.

2. Skolas darbības tiesiskais pamats ir Izglītības likums, Vispārējās izglītības likums, citi normatīvie akti, kā arī iestādes dibinātāja izdotie tiesību akti un šis nolikums (turpmāk – noteikumi).

3. Skola ir pastarpinātās pārvaldes iestāde, kurai ir savs zīmogs, simbolika un dibinātāja apstiprināts budžets. Iestādi vada direktors, kurš organizē iestādes darbu un atbild par to, īsteno iestādes izglītojošā darba procesu un administratīvos pienākumus, nodrošinot iestādes darbības nepārtrauktību, lietderību un tiesiskumu.

4. Skolas adrese:\_Skolas iela 1,Rekova, Šķilbēnu pagasts, Viļakas novads,

 LV-4587 .

5. Uzņēmumu reģistra Publisko personu un iestāžu saraksta reģistrācijas numurs: 4213900437.

6.Skolas izglītības programmu īstenošanas vieta: Skolas iela 1 , Rekova, Šķilbēnu pagasts , Viļakas novads, LV-4587

.

**II. Darbības mērķis, pamatvirziens un uzdevumi**

7. Skolas mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts pamatizglītības valsts standartā un vispārējās vidējās izglītības valsts standartā noteikto izglītības mērķu sasniegšanu.

8. Skolas darbības pamatvirziens ir izglītojoša darbība.

9. Skolas uzdevumi ir:

9.1. īstenot izglītības programmas, veikt mācību darbu, izvēlēties izglītošanas darba metodes un formas;

9.2. nodrošināt izglītojamo ar iespējām apgūt zināšanas un prasmes, kas ir nepiecie­šamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai;

9.3. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;

9.4. veicināt izglītojamā pilnveidošanos par garīgi, emocionāli un fiziski attīstītu personību un motivēt izkopt veselīga dzīvesveida paradumus;

9.5. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību. Vienlaicīgi pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem un audzināt krietnus, godprātīgus, atbildīgus cilvēkus – Latvijas patriotus;

9.6. sadarboties ar izglītojamo vecākiem vai personu, kas realizē aizgādību, lai nodrošinātu izglītības ieguvi;

9.7. nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;

9.8. racionāli un efektīvi izmantot izglītībai atvēlētos finanšu resursus.

**III. Skolā īstenojamās izglītības programmas**

10. Skola īsteno šādas licencētas izglītības programmas:

10.1. Pamatizglītības programma, kods [21011111](https://viis.lv/Pages/Institutions/EducationProgramLicences/View.aspx?id=7308&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx);

10.2.Speciālās pamatizglītības programma izglītojamiem ar mācīšanās traucējumiem, kods [21015611](https://viis.lv/Pages/Institutions/EducationProgramLicences/View.aspx?id=61533&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx);

10.3. Vispārējās vidējās izglītības vispārizglītojošā virziena programma, kods [31011011](https://viis.lv/Pages/Institutions/EducationProgramLicences/View.aspx?id=7309&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx);

10.4. [Vispārējās vidējās izglītības vispārizglītojošā virziena programma](https://viis.lv/Pages/Institutions/EducationProgramLicences/View.aspx?id=8653&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx), kods [31011013](https://viis.lv/Pages/Institutions/EducationProgramLicences/View.aspx?id=8653&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx) ;

10.5. [Vispārējās vidējās izglītības programma](https://viis.lv/Pages/Institutions/EducationProgramLicences/View.aspx?id=63674&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx), kods [31016011](https://viis.lv/Pages/Institutions/EducationProgramLicences/View.aspx?id=63674&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx)

10.6. [Vispārējās vidējās izglītības programma](https://viis.lv/Pages/Institutions/EducationProgramLicences/View.aspx?id=63674&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx), kods [31016013](https://viis.lv/Pages/Institutions/EducationProgramLicences/View.aspx?id=63680&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx)

10.4. [Pirmsskolas izglītības programma](https://viis.lv/Pages/Institutions/EducationProgramLicences/View.aspx?id=7307&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx), kods [01011111](https://viis.lv/Pages/Institutions/EducationProgramLicences/View.aspx?id=7307&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx)

11. Iestāde var pastāvīgi īstenot interešu izglītības, tālākizglītības un citas izglītības programmas.

**IV. Izglītības procesa organizācija**

12. Izglītības procesa organizāciju Skolā nosaka Izglītības likums, Vispārējās izglītības likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti.

13. Mācību ilgumu nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets. Papildu brīvdienas februārī 1. klasei (vienu nedēļu) nosaka skolas direktors.

14. Mācību darba organizācijas pamatforma ir mācību stunda, tās ilgumu nosaka direktors. Mācību stundu slodzes sadalījumu pa dienām atspoguļo direktora apstiprināts mācību priekšmetu stundu saraksts, kurā izmaiņas var veikt direktors, direktora vietnieks izglītības jomā vai cita ar direktora rīkojumu apstiprināta persona.

15. Mācību process var notikt arī citās formās - projekti, pētnieciskie darbi, mācību ekskursijas, pārgājieni, u.c. Mācību gada laikā katra klase mācību ekskursijām, projektiem, sporta pasākumiem un citiem ar mācību un audzināšanas procesu saistītiem pasākumiem var izmantot līdz 5 mācību dienām.

16. Izglītojamo fakultatīvās nodarbības tiek organizētas, balstoties uz 1.- 9. klašu izglītojamo vecāku iesniegumiem. Tās tiek organizētas, lai sniegtu iespēju atsevišķus mācību priekšmetus apgūt padziļināti. Fakultatīvās nodarbības notiek pēc mācību stundām.

17. Interešu izglītības nodarbības tiek organizētas, pamatojoties uz izglītojamo interesēm, skolas iespējām un 1.-9. klašu izglītojamo vecāku iesniegumiem. 10.-12. klašu izglītojamie patstāvīgi pieņem lēmumu par piedalīšanos interešu izglītības programmās, rakstot iesniegumu direktoram. Interešu izglītības nodarbības notiek pēc mācību stundām.

18. Kā vienu no papildizglītības formām, kas attīsta izglītojamo radošo darbu, veicina aktivitāti un pētījumus, veic skolas muzejs, kura darbību vada muzeja pedagogs(vadītājs), saskaņā, ar izstrādātajiem iekšējiem noteikumiem.

19. Izglītojamo uzņemšana un pārcelšana nākamajā klasē iestādē notiek Ministru kabineta noteiktajā kārtībā.

20. Skola nosaka vienotu izglītojamo sasniegumu vērtēšanas kārtību, ievērojot valsts standartā noteikto. Katra mācību priekšmeta pārbaudījumu apjomu, skaitu, izpildes laiku un vērtēšanas kritērijus nosaka attiecīgā priekšmeta pedagogs. Pārbaudes darbu sarakstu mācību priekšmetos pedagogi veido vienam mēnesim un to pārrauga direktora vietnieks izglītības jomā.

21. Pamatizglītības vai idējās izglītības programmas apguvi apliecina liecība, ko izglītojamajiem izsniedz divas reizes gadā – pirmā semestra beigās un mācību gada beigās.

**V. Izglītojamo tiesības un pienākumi**

22. Izglītojamā tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktus un iestādes iekšējos normatīvajos aktos.

23. Izglītojamā tiesības īstenojamas un pienākumi pildāmi, ievērojot citu izglītojamo, pedagogu, vecāku, izglītības iestādes apmeklētāju un citu personu tiesības un tiesiskās intereses, to līdzvērtīgu aizsardzību un ievērošanu.

**VI. Pedagogu un citu darbinieku tiesības un pienākumi**

24. Skolu vada direktors, kuru pieņem darbā un atbrīvo no darba dibinātājs normatīvajos aktos noteiktajā kārtībā.

25. Skolas direktora tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā un citos normatīvajos aktos. Direktora tiesības, pienākumus un atbildību precizē darba līgums un amata apraksts.

26. Pedagogus un citus darbiniekus darbā pieņem un atbrīvo iestādes direktors normatīvajos aktos noteiktā kārtībā. Direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu, saglabājot atbildību un uzraudzību par to izpildi.

27.  Pedagogu tiesības, pienākumi un atbildība noteikta Izglītības likumā, Vispārējās izglītības likumā, Bērnu tiesību aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību precizē darba līgums un amata apraksts.

28. Skolas citu darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības, pienākumus un atbildību precizē darba līgums un amata apraksts.

**VII. Skolas pedagoģiskās padomes izveidošanas kārtība un kompetence**

29. Skolas pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.

30. Pedagoģisko padomi vada iestādes direktors.

**VIII. Skolas izglītojamo pašpārvalde**

31. Lai risinātu jautājumus, kas saistīti ar izglītojamo interesēm skolā un līdzdarbotos iestādes darba organizēšanā un mācību procesa pilnveidē, izglītojamie ir tiesīgi veidot izglītojamo pašpārvaldi. Izglītojamo pašpārvaldes darbību atbalsta iestādes direktors un pedagogi.

32. Izglītojamo pašpārvalde ir koleģiāla izglītojamo institūcija. Tās darbību nosaka izglītojamo pašpārvaldes reglamentējošs normatīvais akts, ko, saskaņojot ar direktoru, izdod izglītojamo pašpārvalde.

**IX. Iekšējo normatīvo aktu pieņemšanas kārtība**

33. Skola saskaņā ar Izglītības likumā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus.

34. Skolas izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu iestādes dibinātājam.

**X. Skolas saimnieciskā darbība**

35. Skola ir patstāvīga finanšu, saimnieciskajā un citā darbībā saskaņā ar Izglītības likumā un citos normatīvajos aktos, kā arī iestādes nolikumā noteikto.

36. Atbilstoši normatīvajos aktos noteiktajam iestādes direktors, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu skolai nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.

**XI. Iestādes finansēšanas avoti un kārtība**

37. Skolas finansēšanas avotus un kārtību nosaka [Izglītības likums](http://www.likumi.lv/doc.php?id=50759), Vispārējās izglītības likums un citi normatīvie akti.

38. Skolu finansē tās dibinātājs. Valsts un pašvaldība piedalās iestādes finansēšanā normatīvajos aktos noteiktā kārtībā.

39. Skola var saņemt papildu finanšu līdzekļus, ievērojot normatīvajos aktos noteikto, piemēram:

39.1. ziedojumu un dāvinājumu veidā;

39.2. sniedzot maksas pakalpojumus iestādes nolikumā noteiktajos gadījumos;

39.3. no citiem ieņēmumiem.

40. Papildu finanšu līdzekļi ieskaitāmi iestādes attiecīgajā budžeta kontā un izmantojami tikai normatīvajos aktos noteiktajiem mērķiem, piemēram:

40.1. skolas attīstībai;

40.2. mācību līdzekļu iegādei;

40.3. skolas aprīkojuma iegādei;

40.4. pedagogu un izglītojamo materiālai stimulēšanai.

**XII. Skolas reorganizācijas un likvidācijas kārtība**

41. Skolu reorganizē vai likvidē dibinātājs, normatīvajos aktos noteiktajā kārtībā, saskaņojot ar Izglītības un zinātnes ministriju un iesniedzot attiecīgu iesniegumu Izglītības iestāžu reģistrā.

42. Skola uzsāk izglītības programmu īstenošanu ar dienu, kad tā reģistrēta Izglītības iestāžu reģistrā.

**XIII. Skolas nolikuma un tā grozījumu pieņemšanas kārtība**

43. Skola, pamatojoties uz Izglītības likumu, Vispārējās izglītības likumu, izstrādā iestādes nolikuma projektu, ko apstiprina dibinātājs. Iestādes nolikums ir pašvaldības iekšējie noteikumi.

44. Grozījumus skolas nolikumā var izdarīt pēc iestādes dibinātāja iniciatīvas, direktora vai Izglītības iestādes padomes, Pedagoģiskās padomes priekšlikuma vai citos gadījumos Izglītības likumā noteikto mērķu sasniegšanai.

45. Grozījumu projektu nolikumā izstrādā Skola un apstiprina iestādes dibinātājs. Grozījumi nolikumā ir pašvaldības iekšējie noteikumi.

**XIV. Citi būtiski noteikumi saskaņā ar Vispārējās izglītības likumu, Izglītības likumu un citiem normatīvajiem aktiem**

46. Saskaņā ar normatīvajos aktos un dibinātāja noteikto kārtību Skola veic dokumentu un arhīvu pārvaldību.

47. Skola normatīvajos aktos noteiktā kārtībā sagatavo valsts statistikas pārskatu un pašnovērtējuma ziņojumu.

48. Skola normatīvajos aktos noteiktā kārtībā informē kompetentu institūciju par akreditācijas ekspertu komisijas ziņojumos norādīto ieteikumu ieviešanu.

49. Skola normatīvajos aktos noteiktā kārtībā nodrošina piekļuvi bibliotekārajiem, informācijas un karjeras attīstības atbalsta pakalpojumiem.

50. Skola normatīvajos aktos noteiktā kārtībā nodrošina izglītojamo profilaktisko veselības aprūpi un pirmās palīdzības pieejamību iestādē.

51. Skola sadarbībā ar dibinātāju nodrošina izglītojamo drošību iestādē un tās organizētajos pasākumos atbilstoši normatīvajos aktos noteiktajām prasībām, tostarp:

51.1. attiecībā uz higiēnas noteikumu ievērošanu;

51.2. civilās aizsardzības, ugunsdrošības, elektrodrošības un darba aizsardzības noteikumu ievērošanu.

**XV. Noslēguma jautājums**

52. Ar šī nolikuma spēkā stāšanos atzīt par spēku zaudējušu Rekavas vidusskolas nolikumu, kas apstiprināts 28.06.2018. Viļakas domes sēdē, protokols Nr.10,29&.

Direktore: Aina Golubeva